Spjelkaviks eget idrettslag har omkring 900 medlemmer. Aktivitetene er hovedsakelig fotball, håndball og alpint. Klubben har på 2000-tallet hatt flere flinke utøvere i alpint, deriblant Sebastian Foss Solevaag, Kristian Røst, Marius Ryste, Andreas Røst og søstrene Lene Løseth, Nina Løseth og Mona Løseth. Fotballaget til Spjelkavik spiller i de lavere divisjoner, mens det nå nedlagte kvinnelaget omkring 1990 var i Toppserien.